b'\n_START_ARTICLE_\nPeter Lindpaintner\n_START_SECTION_\n\xc5\xbdivljenje\n_START_PARAGRAPH_\nRojen je bil v glasbeni dru\xc5\xbeini, saj je bil njegov o\xc4\x8de tenorist na dvoru vojvodskega kneza. Gimnazijo je kon\xc4\x8dal v Augsburgu, so\xc4\x8dasno pa se je u\xc4\x8dil \xc5\xa1e klavirja, violine in harmonija. Glasbeno se je izpopolnjeval nato v Muenchnu. Leta 1812 je postal dirigent pri novo postavljenem dvornem gledali\xc5\xa1\xc4\x8du ob Isari, kjer uspe\xc5\xa1no deloval do leta 1819, ko je sprejel ponudbo za dirigenta v Stuttgartu. Tam je ostal do svoje smrti, in sicer kot glasbeni vodja Opere in kot dirigent simfoni\xc4\x8dnih koncertov. Ve\xc4\x8dkrat je deloval v Londonu kot dirigent filharmoni\xc4\x8dnih koncertov. Ob 25-letnici svojega umetni\xc5\xa1kega delovanja je bil na kraljev ukaz povzdignjen v stan plemenitnikov in vitezov in odlikovan z redom naj\xc2\xadzaslu\xc5\xbenej\xc5\xa1ih mo\xc5\xbe._NEWLINE_Na odru ljubljanske Opere je bil februarja leta 1950 uprizorjeno balet Danina v koreografiji in re\xc5\xbeiji Pie in Pina Mlakarja.\n_START_SECTION_\nDelo\n_START_PARAGRAPH_\nPisal je simfonije, uverture, fantazije za orkester, komorna dela, dela za klavir in petje, 28 oper in 7 baletov.'